钦定古今图书集成/方舆汇编/职方典/第1405卷 > 《游还珠洞记》前人
## 钦定古今图书集成/方舆汇编/职方典/第1405卷 > 《游还珠洞记》前人

还珠洞，即伏波山前麓。滨江穹起谷张，中垂二石，莹
洁如磨，一不及地线。《许志》称有紫白二蛟相向，弗之
类也。左右石转相通如夹道。后有数穴，相传昔有渔
父从穴深入，睹物如犬熟寐。旁有一珠拾归。或谓曰：
“此龙珠也。”恐触其怒，戒令还之，故名。又云名由马伏
波，载薏苡经此，误谓珠也。皆不可知。洞中独宋刻最
多，其下皆平石，悬水上，若与波下上，予欲延瞩久矣。
适余友少微边子从西蜀至，因送之镇，邀共览焉。边
子谓“蜀山虽崇峻，选洞逊西粤矣。”同游即万、桂二公、
钱将军暨予，凡五人。